RESOLUCIÓN do 10 de abril de 2024 pola que se dá publicidade das axudas concedidas e denegadas ás organizacións profesionais agrarias e asociacións agrarias para a realización de actividades de interese agrario ao abeiro da Orde do 9 de outubro de 2023 pola que se establecen as bases reguladoras das axudas ás organizacións profesionais agrarias e asociacións agrarias para a realización de actividades de interese agrario, e se convocan para o ano 2023 (código de procedemento MR321A).
Consellería do Medio Rural — III. Outras disposicións — 24/04/2024

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 17.1.b) da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no Diario Oficial de Galicia as subvencións concedidas, con expresión da convocatoria, o programa e o crédito orzamentario a que se imputen, beneficiario, cantidade concedida e finalidade ou finalidades da subvención.
Segundo o artigo 11 da Orde do 9 de outubro de 2023 pola que se establecen as bases reguladoras das axudas ás organizacións profesionais agrarias e asociacións agrarias para a realización de actividades de interese agrario, e se convocan para o ano 2023, publicarase no Diario Oficial de Galicia, de conformidade co establecido no artigo 45 da Lei 39/2015, do 1 de outubro, do procedemento administrativo común das administracións públicas, a resolución de concesión e denegación, o que producirá os efectos da notificación.
Na súa virtude, a Dirección Xeral de Gandaría, Agricultura e Industrias Agroalimentarias
Dar publicidade á Resolución do 20 de decembro de 2023 pola que se resolven as solicitudes de axuda presentadas ao abeiro da Orde do 9 de outubro de 2023 pola que se establecen as bases reguladoras das axudas ás organizacións profesionais agrarias e asociacións agrarias para a realización de actividades de interese agrario, e se convocan para o ano 2023 (código de procedemento MR321A), que figuran no anexo a esta resolución.
Santiago de Compostela, 10 de abril de 2024
a) Norma reguladora da convocatoria: Orde do 9 de outubro de 2023 pola que se establecen as bases reguladoras das axudas ás organizacións profesionais agrarias e asociacións agrarias para a realización de actividades de interese agrario, e se convocan para o ano 2023 (código de procedemento MR321A).
b) Aplicación orzamentaria: 14.04.712C.481.1.
c) Crédito orzamentario: 600.000 euros.
d) Establecemento da contía da axuda:
1. Os fondos dispoñibles para pagar as subvencións asignaranse en dúas partidas:
a) Partida 1 para subvencionar as organizacións profesionais agrarias, dotada co 79 % do crédito.
b) Partida 2 para subvencionar as asociacións agrarias, dotada co 21 % restante do crédito.
Porén, os fondos asignados poderán transvasarse parcialmente dunha partida á outra se nunha delas non se consomen completamente.
2. A contía das axudas consistirá nunha prima base de 20.000 €, que se incrementará consonte os seguintes valores, mentres non se esgote o orzamento da partida correspondente:
a) Organizacións profesionais agrarias que tramitaron máis do 2 % de solicitudes PAC de Galicia da campaña 2023 e asociacións agrarias que tramitaron máis do 1 % destas solicitudes: 50 € por cada solicitude tramitada a partir destes limiares, ata un máximo de 150.000 €.
b) Entidades con máis dun representante nos consellos reguladores de Galicia: 5.000 € por cada representante a partir do sexto, no caso das organizacións profesionais agrarias, e do primeiro no caso das asociacións agrarias, ata un máximo de 100.000 €.
c) Entidades con máis dunha oficina de atención permanente ao público en Galicia (cinco días á semana durante un ano no período do artigo 5): 10.000 € por cada oficina adicional, ata un máximo de 50.000 €. As oficinas situadas no mesmo concello terán a consideración dunha única oficina para os efectos desta orde.
Ao resto dos fondos dispoñibles aplicaráselles o rateo ata esgotar o orzamento.
3. Cada unha das partidas do punto 1 terá un rateo independente.
4. O importe das axudas non poderá ser superior ao custo das actividades subvencionables.
e) Finalidade: a finalidade destas axudas é a realización de actividades de representación e de formación dos asociados das organizacións profesionais agrarias e asociacións agrarias e dos agricultores galegos en xeral.
f) Persoas beneficiarias:
g) Solicitudes denegadas:
h) Recursos administrativos:
Contra a presente resolución, que pon fin á vía administrativa, poderase interpoñer recurso potestativo de reposición perante o conselleiro do Medio Rural, no prazo dun mes contado a partir do día seguinte ao da recepción da notificación da resolución, de conformidade co establecido nos artigos 112, 123 e 124 da Lei 39/2015, do 1 de outubro, do procedemento administrativo común das administracións públicas, ou directamente recurso contencioso-administrativo ante o órgano xurisdicional contencioso-administrativo competente, no prazo de dous meses contados a partir do día seguinte ao da súa notificación, de acordo co previsto na Lei 29/1998, do 13 de xullo, reguladora da xurisdición contencioso-administrativa.
g) Solicitudes denegadas:
h) Recursos administrativos:
Contra a presente resolución, que pon fin á vía administrativa, poderase interpoñer recurso potestativo de reposición perante o conselleiro do Medio Rural, no prazo dun mes contado a partir do día seguinte ao da recepción da notificación da resolución, de conformidade co establecido nos artigos 112, 123 e 124 da Lei 39/2015, do 1 de outubro, do procedemento administrativo común das administracións públicas, ou directamente recurso contencioso-administrativo ante o órgano xurisdicional contencioso-administrativo competente, no prazo de dous meses contados a partir do día seguinte ao da súa notificación, de acordo co previsto na Lei 29/1998, do 13 de xullo, reguladora da xurisdición contencioso-administrativa.